Cuneiform Tablet TC 1 10
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma šu-IŠTAR ù {d}en-LÍL-ba-ni-ma a-na ba-zi-a qí-bi-ma i ša-am-ší ša ṭup-pí-ni ta-ša-me-ú šu-ma na-ṭù-ma a-na ša-mu-ḫa ú ku-ša-ra a-na ṭup-pí-kà lá ta-ša-ḫu-ut-ma ta-lá-ak ṭup-pè-kà a-na 3-ší-šu ma-ḫa-aṣ-ma i-na pá-ni-kà lu-šé-tí-qú-ma ù a-ta ur-kà-tám a-lik šu-ma lá na-ṭù-ma a-na ša-mu-ḫa ú ku-ša-ra lá ta-lá-ak ṭup-pí-kà a-na 3-ší-šu ma-ḫa-aṣ-ma a-na tí-li-im-ra lu-šé-tí-qú-ma ù a-ta iš-tí ur-ki-ú-tim et-qám ù a-ma-at-kà ṣí-li-ma a-na ḫu-ra-ma lu-šé-tí-qú-ma ù a-ta a-ni-ša-am er-ba-am um-ma a-ta-ma ur-ki-šu-nu lá e-tí-qám